Referat frå møte i ungdomsrådet 14.02.23

Tilstades:

Bjarte Notland Tjensvoll, Emilie Engseth Nyhammer, Emma Lillian Fimland, Hannah Oliva Høgmo Breivik, Ingeborg Ervik Strand, Linnea Eiken, Eirik Nitter, Sofie Westre Søvik, Silas Eidesvik, Adelin Pedersen, Karan Abedi, Marianne Steinsvåg Tollaksvik

Thilde Brendeseter, Mats Rissmann-Bredesen (Ung MC) og Marcus Hollund Ådnanes (Ung MC).

Politiske fadrar:

Siv Linda Vespestad og Ragnfrid Sønstabø

Ressurspersonar:

Lene Borgen Waage (ungdomsrådskoordinator), Alf Helge Greaker, Øyvind Marsteen og Marianne Lidal og John Henrik Stavland Sæter (referent).

# Søknader

Ungdomsskulane har søkt om pengar til avslutningsmarkering for grunnskulen. Ungdomsrådet vedtok å gi 5000,- til Bremnes ungdomsskule, 3000,- til Moster skule og 2000,- til Hillestveit skule.

Bømlo barne- og ungdomsteater har søkt om 5000,- i støtte til oppsetjinga Brødrene løvehjerte. Ungdomsrådet ynskjer at Bømlo barne- og ungdomsteater spesifiserer kva pengane er tenkt brukt til og oppfordra til heller å søkja om aktivitetsmidlar.

# Fellesmøte med rektorane

I fellesmøte med rektorane møtte kommunalsjef Bjørn Håvard Bjørklund, rektorar frå barne- og ungdomsskular i Bømlo og skulefagleg/barnehaglegfaglege rådgivarar.

## KS-tenketank om medverknad (v/ Eirik og Hannah Oliva)

Eirik og Hannah Oliva var i Oslo for ein månad sidan, der dei la fram ein rapport om elevmedverknad[[1]](#footnote-1). Fekk spørsmål om å vere med då dei gjekk i 10. klasse. Har delteke i fleire teamsmøte.

I rapporten kom det fram at elevmedverknad er viktig for å fremje motivasjon og meistring. Må ha ei felles forståing av kva elevmedverknad er. Og ei opplæring i elevråda og på skulane om korleis ein skal få det til. Elevar, lærarane og leiinga må samarbeide. Elevane må få vere med på å kome med innspel på korleis elevane skal bli vurderte.

Eksempel på lærar som spurte elevane om korleis elevane ynskjer å bli vurderte og korleis dei ynskjer å jobbe med det. Ungdomsrådet har fått vere med på å seie si meining opp mot arbeidet som KS-tenketank har gjort opp mot rapporten.

Kommunalsjef for oppvekst, kultur og idrett gav skryt til ungdomsrådet for at dei har bidrege positivt inn i eit arbeid som blir brukt både nasjonalt og internasjonalt.

Må ha gode planar og gode strukturar. Ungdomsrådet har snakka om elevmedverknad i klasserommet. Kva utfordringar vil de gi oss skuleleiarar?

- Felles forståing av kva elevmedverknad er.

- Møte i byrjinga av skuleåret, der ein får til god dialog mellom alle partane.

## Elevundersøkinga

**Innspel frå ungdomsrådet**

Det er leit å sjå at mobbetala er så høge. Ungdomsrådet opplev at elevane i liten grad får vere med å påverke, og det er høge krav. Saknar meir av dei praktiske faga. I praktiske fag blir ein også skriftleg vurdert. Saknar hjelp til leksene. Det å ha leksehjelp er lurt, også på vidaregåande. Arbeidsro i timane: gutane skil seg ut i negativ retning. Elevane har ikkje same respekt for autoritetar lenger.

På barneskulen har ein leksehjelp. Men når ein kjem opp i skuleløpet er det ikkje leksehjelp. Er det ein grunn til at det ikkje er leksehjelp i ungdomsskule og vidaregåande? Ungdomsrådet ynskjer at skulen skal arrangere tilbod om leksehjelp, der lærarar gjerne kan bidra.

**Tilbakemelding frå rektorane**

Forsking peikar på at lekser har mest effekt frå ungdomsskule og oppover. Det er viktig å ha dialog med lærarane på kva slags lekser ein gir. Dette er det lurt å ta opp i elevråda. Lekser bør vere øving i kjent stoff. Det er viktige signal ungdomsrådet gir.

**Vurdering**

Innspel frå ungdomsrådet

Det er demotiverande når lærarar trekk oss ned i fag, slik at me har noko å strekke oss etter. Føler at ein jobbar mykje utan å få noko igjen for det. Når ein skal søke læreplass, er det skjebnesvangert å få dårleg karakter i fyrste halvår. Det er desse karakterane som blir lagt til grunn.

Innspel frå rektorane:

Vurdering for læring handlar om meir enn det som karakterane seier noko om. Har de innspel som rettar seg mot barne- og ungdomsskulane?

Svar frå ungdomsrådet:

Det er ulikt korleis lærarar vurderer. Denne tematikken gjeld for ungdomsskulane også. Lærarane er ulike og vurderer ulikt. Det er viktig at elevane får vere med å medverke i heile prosessen. Fleire lærarar burde lagt vekt på å involvere elevar i korleis ein blir vurdert.

Korleis meiner rektorane at ein skal jobbe for likare vurdering?

Svar frå rektorane:

- Rektorane må ha samtalar med personalet om korleis ein forstår dette og korleis ein gjer vurderingar.

- Har vurderingskriterier knytt opp til ulike kompetansemål.

- Fokus på skulen, der ein får innspel frå elevane, at ein blir einige i kva ein skal bli vurdert i. Det er viktig at elevane skal kjenne til kva kompetanse ein skal vurderast i.

- På landsnivå blir eksamen brukt for å sjekke ut om standpunktkarakterane på skulen stemmer overeins med karakter sett av ekstern sensor på eksamen. No har ein vore ei periode utan eksamen.

- Alle har rett på tilrettelegging. Og då må ein få høve til å vise fram kva ein kan.

- Det er ei eiga forskrift som seier noko om korleis skulane skal jobbe med vurdering. Den seier mykje om korleis ein skal jobbe med vurdering undervegs (vurdering for læring). Dette er like viktig med tanke på vurdering som karakterane.

- Elevmedverknad og tilrettelegging er samanfallande med våre eigne elevundersøkingar.

Er det noko ungdomsrådet kan gjere for å understøtte skuleleiarane i dette arbeidet.

- Det gjer ein allereie med å vere ei viktig stemme også i dette arbeidet. Fortsett gjerne å kome med konkrete innspel. Gjer ein stor jobb allereie med å sette det på dagsorden.

Kva tenkjer de om skriftleg vurdering i praktiske fag?

- Kva kriteria og kompetansemåla seier må stå i forhold til kvarandre.

**Mobbing og trivsel**

I førre ungdomsrådsmøte vart det snakka mykje om mobbing og trivsel. Det kan virke som om motivasjonen for dei teoretiske faga er lågare enn ein ser andre plassar.

Innspel frå skuleleiarane

- Samanhengen mellom mobbing og trivsel og medverknad. Skal heie på eit mangfald som rommar alle. Det kan me gjere på mange måtar. Har potensiale for å gjere det meir variert og meir praktisk. Bør ha møteplassar der ein kjenner seg velkommen, ikkje berre på skulen men også på fritid. Desse tala reiser nokre spørsmål om korleis unge på Bømlo har det. Korleis fritidstilboda er heng saman med trivsel. Ta gjerne opp kva de opplev på dykkar skule.

Håpar at skulane kan jobbe meir likt. Bør byrje tidlegare å snakke om korleis ein skaper gode klassemiljø. Både foreldra og skulane har eit ansvar. Initiativet må kome frå skulane, der ein skapar ein kultur for korleis ein snakkar om gode klassemiljø, både i klassa og korleis ein jobbar systematisk på skulen. Å skape kultur i foreldregruppa og i klassa skapar tillit.

Samarbeidsutvala er også ein fin arena å ta opp dette samarbeidet på.

Ligg over landssnittet på ungdomstrinnet på mobbetal.

Innspel frå ungdomsrådet:

- Ungdomane prøvar å bli vaksne for tidleg. Snakkar stygt om kvarandre.

- Det er viktig å styrke samhaldet i klassen og mellom elevar og lærarar. Det må vere trygge nok relasjonar til å kunne seie i frå.

- Snitchekulturen har vore veldig stor.

- Har positive erfaringar med makkergrupper.

Innspel frå rektorane:

- Sosial kompetanse må vere på agendaen.

- Ungdomsrådet kan ha fokus på korleis fremje dei gode klassemiljøa, skape eit heilskapleg miljø.

- Ungdomar som snakkar til andre ungdomar er verknadsfullt. Det er verknadsfullt at ungdomsrådet set det på agendaen.

- Må snakke om kva fellesskap ein kan bygge i bygda eller lokalmiljøet der ein går.

- Fortelje om kvarandre sine gode idear.

Ynskje om fleire slike fellesmøte, og at ein då kan planlegge møtet i fellesskap.

# Ung MC – Amcar ung

Jobbar for å ha ein stad å vere utan å vere til sjenanse for andre. Er framleis i startfasa. Har snakka med Bømlo motorsportklubb om moglegheit for å asfaltere ein plass der unge kan køyre. Bømlo motorsportklubb er redde for at dei som bur i området vil reagerer negativt om det blir motorsykkelkøyring på andre dagar enn dei som er oppsette til motorcrosskøyring. Vegen inn til motorcrossbana er ikkje aktuell då den ligg i ei myr. Det er ikkje aktuelt å gå vidare med dette prosjektet. Leiaren i motorsportklubben var positiv til ideen. Då er spørsmålet om ein skal gå vidare med å jobbe for å finne eit nytt område.

Det vil vere lettare om ein finn eit område der ingen andre ferdast. Vegen inn til SIM kan vere aktuell. Må jobbe for å lage ein kultur for korleis ein kan køyre utan å lage for mykje lyd. Tryggleik: bør ta opp med kommunen at ein burde vore flinkare til å fjerne grus frå vegbana.

Trafikksikringsarrangement for VG1 i skuletida: Samtale gruppevis om korleis jobbe for å skape ein kultur, mat, innspel om tryggleik. Dersom ein skal ha det må ein snarast fastsetje dato.

Amcar ung har inngått kontrakt med Vestland fylke der ein skal lage mekkeklubb på gamle yrkesskulen i Rubbestadneset. Har målgruppe frå 9-10 år og oppover. Skal jobbe med eit mekkeprosjekt. Ynskjer å spørje ungdomane om kva dei vil. Ein arena for motorinteressert ungdom. Mats og Markus vil ta kontakt med leiar i Amcar ung for å kome med spørsmål om ein kan mekke der.

# Ungdommens fylkesting 2023

Kven som reiser på ungdommens fylkesting blir bestemt i neste ungdomsrådsmøte.

1. <https://www.ks.no/fou-sok/2023/elevmedvirkning-er-viktig-for-demokratiforstaelsen/> [↑](#footnote-ref-1)